નવી દિલ્હી: તમે રોજ સવારે ચા કે કોફીના શિપ લો છો અને નાસ્તામાં જે બિસ્કિટ ખાવ છો તેના પર પણ હવે ગુડ્સ એન્ડ સર્વિસટેક્સ લાગુ પડી શકે છે. કેન્દ્રીય નાણાં મંત્રાલય અને રાજ્યના નાણાપ્રધાનોની અધિકાર પ્રાપ્ત સમિતિ જીએસટી હેઠળ જે વસ્તુઓને છૂટ ઉપલબ્ધ છે તેની એક સંયુક્ત યાદી તૈયાર કરી રહી છે તેમાં ચા, કોફી અને બિસ્કિટની સાથે દવાઓ પણ આવી શકે છે. કેન્દ્રીય પેટ્રોલિયમ પ્રધાન ધર્મેન્દ્ર પ્રધાને જણાવ્યું હતું કે કેન્દ્ર સરકાર પેટ્રોલિયમ પ્રોડક્ટને પણ જીએસટીના દાયરામાં લાવવા માગે છે અને રાજ્યની સંમતિ બાદ પેટ્રોલિયમ પ્રોડક્ટને જીએસટીના દાયરામાં લાવવા અંગે વિચારણા કરવામાં આવશે.